PressReader - Weg!: 2017-03-01 - RIA VAN GREUNEN
RIA VAN GREUNEN
- van Wor­ces­ter skryf: Ons be­soek die K­gala­ga­di­oor­grens­park al ja­re, en het nog nooit leeus te­ë­ge­kom wat boom­klim nie. Op ons laas­te dag het ons ge­sien ’n leeu drink wa­ter by die Kij Kij-wa­ter­gat, ’n paar ki­lo­me­ter noord van die Twee-Ri­vie­ren-rus­kamp. Sy het reg voor ons kom lê, op­ge­staan en na ’n boom ge­stap. Toe ons weer sien, was Ta in die boom. Sy het in die mik ge­lê en la­ter weer uit­ge­spring – die boom was nie groot nie en haar be­weeg­ruim­te be­perk. ’n An­der leeu het aan­ge­kom en aan die boom ge­ruik en haar toe daar­teen uit­ge­strek, so as­of sy wou kyk wat in die boom is.
Die wild­le­we­ken­ner L.D. VAN ESSEN ant­woord: Dit wil voor­kom as­of leeus wat boom­klim, nie so skaars is as wat voor­heen ver­moed is nie. Die vraag bly eg­ter of dit leeus in die al­ge­meen is wat dit doen of net se­ke­re trop­pe.
Daar is be­ken­de leeu­trop­pe wat boom­klim in on­der meer die Is­hasha-deel van die Qu­een E­li­za­beth- na­si­o­na­le park in U­gan­da en die Ma­ny­a­ra­meer­na­si­o­na­le park in Tan­za­nië. In Suid-Afrika is daar sul­ke trop­pe in die Hluhlu­we Im­fo­lo­zi-park en in die Kru­ger­wild­tuin na­by die Kro­ko­dil­brug-rus­kamp.
Hoe­kom doen hul­le dit? Kun­di­ges be­weer dis om weg te kom van die hit­te af op grond­vlak, of van by­ten­de in­sek­te af – óf om ’n be­ter uit­sig oor hul­le om­ge­wing te kry.
Hoe dit ook al sy, hul­le lyk lomp wan­neer hul­le dit doen.